**201029**

**Усебиус Иеронимус**

***Ал сен, балам менің, Мәсіх Исаның сыйлайтын рақымымен күшейе бер.***

***(Тімотеге 2-хат 2:1)***

Туылған кезде қойылған есімі - Усебиус Иеронимус. Ол шамамен 342 жылы дүниеге келді, ол Италияның солтүстік-шығысында, сол кезде Аквилея деп аталған Далматиядағы кішкентай ауылда дүниеге келді, бірақ әлем бұл адамды киелі Иероним деп біледі. Бұл есім протестанттарға қарағанда католиктерге жақсы таныс болғанымен, Киелі Кітапты жақсы көретін және Құдай Сөзін бастапқы мағынасында зерттеуге бел буған адам, Иеронимге қатты қарыздар.

Иероним, әрине, Киелі кітапта авторларының бірі емес. Ол, олардың барлығы жазылғаннан бірнеше ғасырлар өткеннен кейін өмір сүрді. Оның тірі кезінде, Көне өсиеттің отыз тоғыз кітабы және Жаңа өсиеттің жиырма жеті кітабы туралы канон(ереже) қабылданды, олар бізге ақыл беріп, түсінігімізді нығайтуға мүмкіндік берді.

Бұл адам соншама не істеді? Киелі кітап тарихында мұндай назарға неліктен ие болды екен? Оның өмірінің қысқаша сипаттамасы міне. Құдайдың Сөзін зерттеу және соған бағышталудың ұзақ жолы, өз үйінен бірнеше жүз шақырым қашықтықта орналасқан Рим мектебіне оқуға барған кезде басталды. Онда Иероним, Донатустың жетекшілігімен латын тілін оқыды. Донатус ерекше адам еді. Ол осы тілдің шебері және белгілі грамматик болды. Уақыт өте келе, Иероним латын тілін меңгеріп, оны өте жақсы көрді.

Бүгінгі күні латын тілі құрғақ, шаң басып кеткен тіл болып саналады, дегенмен латын тілі роман тобының барлық тілдерінің негізі болып табылады. Бұл тіл әлі күнге дейін француз, испан, итальян және тіпті ағылшын тілдерін шынымен меңгергісі келетіндер үшін күшті оқу құралы болып табылады. Бірақ 4 ғасырда латын тілі Италияда және әлемнің көптеген елдерінде кеңінен қолданылған сөйлесу тілі болды. Киелі кітап латынға аударылған болатын, бірақ бұл аудармалар нашар болды және көбінесе түпнұсқа тілдерінде - иврит және грек тілдерінде білдірілген мағынаны бұрмалады.